**Skupaj za razvoj kadrov**

Evropska komisija je za obdobje od maja 2023 do maja 2024 razglasila Evropsko leto spretnosti, da bi vseživljenjskemu učenju dala nov zagon. Osrednji namen Evropskega leta spretnosti (ELS) je postaviti spretnosti v ospredje in na ta način pomagati posameznikom, da pridobijo pravespretnosti za kakovostna delovna mesta in podjetjem, da izpostavijo ter naslovijo pomanjkanje določenih spretnosti. Ob Evropskem letu spretnosti postavljamo v ospredje spretnosti tudi mi. Z različnimi aktivnostmi in dogodki sledimo namenu evropskega leta spretnosti in skupaj s partnerji krepimo opolnomočenje posameznikov in podjetij. Z njimi vsi skupaj prispevamo k zelenemu in digitalnemu prehodu ter podpiramo inovativnost in konkurenčnost.

Evropsko leto spretnosti je odlično izhodišče in spodbuda, da na ravni organizacije prepoznamo ključne deležnike, s katerimi že sodelujemo na področju razvoja spretnosti zaposlenih, načrtovanja kadrovskih politik in strategij ter z njimi povezanimi ukrepi oz.  želimo na tem področju vzpostaviti sodelovanje v prihodnje. Na Ljudski univerzi Ajdovščina smo vašo organizacijo prepoznali kot pomembnega partnerja, s katerim želimo krepiti partnersko sodelovanje na področju razvoja kadrov tudi v prihodnje. Zato vas vabimo k podpisu Namere o sodelovanju na področju razvoja kadrov.

**Kaj organizacija pridobi s sodelovanjem?**

* Prednost pri vabilu na dogodke, ki jih Ljudska univerza organizira na področju razvoja kadrov;
* Informacije in svetovalno podporo o različnih možnostih za izobraževanja in usposabljanja ter sodelovanja pri projektih, ki se bodo navezovali na razvoj kadrov;
* Zagotovljeno strokovno podporo, ki jo na področju razvoja kadrov potrebujete;
* Možnost dajanja pobud in predlogov za izvedbo aktivnosti, programov ali dogodkov;
* Zaupanja vredno partnerstvo, ki bo sledilo skupnemu cilju zagotoviti ustrezne kadre, kompetentne, zavzete in učinkovite zaposlene, ki bodo prispevali k uspešnosti in razvoju podjetja;
* Krepitev ugleda organizacije in njegove skrbi za razvoj kadrov.

Na spletni strani Ljudske univerze Ajdovščina bomo podpisnike Namere navedli kot  partnerske organizacije, ki se zavedate pomena vseživljenjskega učenja ter izkazujte naklonjenost razvoju spretnosti zaposlenih ter drugim aktivnostim, ki lahko pripomorejo k zagotavljanju ustreznih kadrov ter spodbujajo vseživljenjsko učenje. Z delovanjem v tej smeri vsi skupaj prispevamo h dvigu kompetenc in znanj zaposlenih ter kakovosti življenja vsakega posameznika in življenja v skupnosti na sploh.

**Namera o sodelovanju na področju razvoja kadrov**

Skrb za razvoj kadrov prepoznavamo kot pomemben del poslovne strategije. Zavedamo se, da je uspešnost vsake organizacije v veliki meri odvisna od motiviranosti, kompetentnosti in zavzetosti zaposlenih. Z različnimi aktivnostmi in ukrepi lahko ustvarjamo priložnosti za razvoj znanj in spretnosti zaposlenih in odpiramo možnosti za njihov rast in karierni ter osebni razvoj.

Z namenom, da zagotovimo še več kakovostnih priložnosti za razvoj kadrov, bomo podpisniki te namere krepili sodelovanje tudi v prihodnje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime priimek, funkcija Eva Mermolja, direktorica

Naziv podjetja/organizacije Ljudska univerza Ajdovščina

Ajdovščina,\_\_\_\_\_\_\_\_\_\_\_